### Beslutning

Janne Lauritsen, Maria Lassen, Katcha Klausen og Nanni Rasmussen kunne tiltræde indstillingen i overensstemmelse med Magistratens anbefaling.

Doris Kristensen kunne ikke tiltræde indstillingen.

Børge Nørgaard og Esben Frederiksen var forhindrede i at deltage i udvalgets behandling af sagen.

Godkendelse af vejprojektet med beskrevne mindre tilpasninger og tidlig igangsætning for en ny støjskærm i [adresse] samt bemyndigelse til opstart af arealerhvervelse for en ændring af den mindre kommunevej [adresse].

### Resumé

I efteråret 2016 besluttede byrådet en nordlig linjeføring for den nye Bering-Beder Vej ud af tre mulige alternativer.

I efteråret 2017 blev der, som en del af Budget 2018, afsat 470 mio. kr. til realisering af det samlede projekt, hvorefter der er arbejdet på at optimere og tilpasse projektet.

Teknik og Miljø har i forlængelse af ovenstående beslutninger påbegyndt forberedelsen af vejanlægget, herunder de nødvendige forundersøgelser og arealerhvervelser.

Ved nærværende indstilling godkender byrådet skitseprojektet med de beskrevne mindre tilpasninger.

Derudover bemyndiges Teknik og Miljø til opstart af ekspropriationsprocessen til en ændring af den sydlige del af [adresse], der er en mindre lokalvej til nogle virksomheder og ejendomme.

Desuden bemyndiges Teknik og Miljø til at udbyde en støjskærm langs Landevejen i [adresse] allerede i efteråret, så borgerne kan få glæde af skærmen inden Bering-Beder Vejen er taget i brug.

### Indstilling

Det indstilles:

At 1) projektet godkendes med de angivne tilpasninger.

At 2) Teknik og Miljø bemyndiges til at påbegynde ekspropriationsprocessen, herunder åstedsforretning for erhvervelse af arealer for ny tilslutning af Beringvej (lille lokalvej) til [adresse].

At 3) der anvendes 5,5 mio. kr. til tidlig etablering af støjskærm i [adresse].

### Sagens forløb

08-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-08-2019 Magistraten

Fremsendes til [adresse] med bemærkning, at Magistraten i mødet den 12. august 2019 anbefaler, at byrådet tiltræder Magistratsafdelingen for Teknik og Miljøs indstilling af 6. august 2019.

Børge Nørgaard tager forbehold for den del af projektet, der ligger øst for [adresse].

 14-08-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 14. august 2019.
 21-08-2019 Teknisk Udvalg

Janne Lauritsen, Maria Lassen, Katcha Klausen og Nanni Rasmussen kunne tiltræde indstillingen i overensstemmelse med Magistratens anbefaling.

Doris Kristensen kunne ikke tiltræde indstillingen.

Børge Nørgaard og Esben Frederiksen var forhindrede i at deltage i udvalgets behandling af sagen.

 28-08-2019 [adresse]
Beslutning ikke frigivet